ویول سکیم

ویول سکیم برطانوی ہند چ 1945 وچ لارڈ ویول ولوں آئی سی۔ 1945 دے شروع وچ لڑائی (دوجی عالمی لڑائی) دی حالت کافی سدھر چکی سی اتے امریکہ نے بریٹیش سرکار اتے بھارت دے مسئلے دے حل لئی دباء پاؤنا شروع کر دتا سی۔ دوجا، بھارت دی معاشی حالت کافی نگھر چکی سی اتے لکھاں لوک اناج دی تھوڑھ کارن مر رہے سن۔ تیجا، کانگرسی لیڈراں نوں لما سماں جیلھاں وچ رکھن کارن بھارتیاں وچ کافی بے چینی پائی جا رہی سی اتے اوہ سرکار دی نیت اُتے شکّ کرن لگے۔ چوتھا، انگلینڈ وچ سیاسی بدلاء ہوئے، جداں کہ چرچل نے وزیراعظم دے عہدے توں استعفٰی دے دتا سی اتے چھیتی ہی نویاں چوناں کرائیاں جانیاں سن۔ ایہناں حالات وچ بھارت دے گورنر جنرل لارڈ ویول نے بریٹیش لیڈراں نال صلاحَ مشورے پچھوں بھارت دے مسئلے دے حل لئی کجھ سجھاء دتے سن۔
 دتے گئے سجھاء 
 وائسرائے دی ایگزیکٹیو کونسل دا مڑقیام کیتا جاویگا اتے اس وچ وائسرائے اتے کمانڈر-ان-چیف توں علاوہ باقی سارے بھارتی ہونگے۔
 نویں ایگزیکٹیو کونسل وچ وکھ-وکھ قوماں نوں متوازن نمائندگی دتی جاوے گی۔ اس وچ سورن ہندواں اتے مسلماناں دی آبادی سامان ہوویگی۔
 غیرملکی ڈیپارٹمنٹ وی بھارتی میمبر نوں دتا جاویگا۔
 لڑائی دے احتتام پچھوں بھارتی آئین آپ بناؤنگے۔
 حوالے 

 Indian Political System by J. S. Badyal

گٹھ:برطانوی ہند
گٹھ:بھارت دی تریخ